Рапсодия

Рапсодия (грекче rhapsodia – рапсод ыры) – 1) элдик обондордун (ыр жана бий) негизинде эркин формада жазылган вокалдык же аспаптык музыкалык чыгарма; 2) терме иретинде рапсод тарабынан айтылуучу Гомердин эпикалык поэмаларынын үзүндүсү; 3) 19-кылымда Батыш Европадагы фортепиано музыкасынын жанры. Рапсод жанрына К. Караев («Албан рапсодиясы»), С. Медетов (фортепиано үчүн «Рапсодия») ж. б. кайрылган. 
Категория: Музыка
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9